**Üzletköteles termékek működési engedélye**

Az üzletköteles termékek (pl: veszélyes anyagok és készítmények, állatgyógyászati készítmények és hatóanyagaik, növényvédő szerek és hatóanyagaik) esetében működési engedélyezési eljárás lefolytatására van szükség. Ebben az esetben a szomszédos ingatlanok tulajdonosai ügyfélként vesznek részt az engedélyezési eljárásban, kivéve a bevásárlóközpontok üzleteit. Az engedélyezni kívánt termékkörtől függően az érintett szakhatóságok előzetes hozzájárulását követően kerül sor a működési engedély kiadására. *Ezen termékkörök árusítását csak jogerős működési engedély birtokában lehet megkezdeni*.

A kereskedő *adatváltozás* (pl: székhelycím, termékkör változás, nyitvatartási idő megváltozása) esetén köteles az adatváltozást a kereskedelmi hatóságnál haladéktalanul bejelenteni. A *tevékenység megszüntetését*, a megszűnést követő 8 napon belül be kell jelenteni a hatóságnál.

**KI JOGOSULT AZ ELJÁRÁSRA:**

Martonvásár Város közigazgatási területén üzletet nyitó kereskedő, cég, egyéni vállalkozó.

**KÉRELEM BENYÚJTÁSA (HELYE, IDEJE, MÓDJA):**

Postai úton – postacím: Martonvásár Jegyzője, 2462 Martonvásár, Budai út 13.

Személyesen: Martonvásári Polgármesteri Hivatal, 2462 Martonvásár, Budai út 13., ügyfélfogadási időben (Hétfő: 13-16, Szerda: 08-12, 13-17, Péntek: 08-12)

**KÉRELEMHEZ CSATOLANDÓ DOKUMENTUMOK:**

* cégkivonat, aláírási címpéldány és meghatalmazás, ha nem az aláíró személy jár el
* az üzlet használatának jogcímét igazoló irat (pl.: bérleti szerződés) haszonélvezet esetében a haszonélvező hozzájárulása, közös tulajdonban álló üzlet esetében a tulajdonostársak hozzájárulása
* vásárlók könyve
* amennyiben az üzlet nem bevásárlóközpontban nyílik, szükséges még csatolni helyszínrajzot, és az épülettel szomszédos ingatlanok tulajdonosainak, közös képviselőinek adatait (név, levelezési cím)

**ELJÁRÁSI ILLETÉKEK, FIZETÉSI KÖTELEZETTSÉGEK:**

Illetékmentes.

**ÜGYINTÉZÉSI HATÁRIDŐ:**

25 nap

**JOGORVOSLATI LEHETŐSÉG**:

Az elsőfokú határozat, illetve a jogszabályban meghatározott végzés ellen a döntés közlésétől számított 15 napon belül *fellebbezést* lehet előterjeszteni a döntést meghozó hatóságnál Budapest Főváros Kormányhivatalához címezve.

**VONATKOZÓ JOGSZABÁLYOK:**

* A kereskedelemről szóló 2005. évi CLXIV. törvény
* A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény
* A kereskedelmi tevékenységek végzésének feltételeiről szóló 210/2009. (IX.29.) Korm. rendelet
* az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendelet
* A gazdasági reklámok és az üzletfeliratok, továbbá egyes közérdekű közlemények magyar nyelvű közzétételéről szóló 2001. évi XCVI. törvény
* Az üzletek kerthelyiségeinek és szabadtéri rendezvények éjszakai nyitvatartási rendjéről szóló 18/2010.(VIII.5.) önkormányzati rendelet
* A zaj-és rezgésvédelem helyi szabályozásáról szóló 22/2008. (XI.24.) önkormányzati rendelet
* Az általános közigazgatási rendtartásról szóló 2016. évi CL. törvény

**LETÖLTHETŐ NYOMTATVÁNYOK**

- Működési engedély iránti kérelem/adatváltoztatás

- Bejelentés a kereskedelmi tevékenység megszüntetéséről

**ÜGYFÉL JOGAI, KÖTELEZETTSÉGEI:**

Az ügyfél joga, hogy

* kérelmet nyújtson be,
* kérelmével a tárgyában hozott döntés véglegessé válásáig rendelkezzen, a kérelmet visszavonja,
* ügyében személyesen eljárjon, vagy - ha törvény nem írja elő az ügyfél személyes eljárását - helyette törvényes képviselője, vagy az általa, illetve törvényes képviselője által meghatalmazott személy, továbbá az ügyfél és képviselője együtt járjon el,
* az eljárás bármely szakaszában és annak befejezését követően is betekinthet az eljárás során keletkezett iratba, azokról a jogosult másolatot, kivonatot készíthet vagy – kormányrendeletben meghatározott költségtérítés ellenében – másolatot kérhet,
* az eljárás során bármikor nyilatkozatot, észrevételt tegyen, jegyzőkönyv felvételét kérje,
* bizonyítási eljárást indítványozzon,
* igazolási kérelmet terjesszen elő,
* jogorvoslattal éljen,
* az eljárás során jogairól és kötelezettségeiről tájékoztatást kapjon.

Az ügyfél kötelessége, hogy

* az idézésnek eleget tegyen,
* a hiánypótlási felhívásnak eleget tegyen,
* az eljárás során jóhiszeműen járjon el,
* az eljárás során együttműködjön a hatósággal, a többi résztvevővel.

**SZERVEZETI EGYSÉG:**

Humánszolgáltatási és Műszaki Iroda

**KATEGÓRIA:**

Ipar- és Kereskedelem - Kereskedelmi tevékenység bejelentése és működési engedély kiadása